Jijé - Wikipedia

# Jijé

### Èn årtike di Wikipedia.

Enimådjaedje pa Joseph Gillain d' on live da Paul Moureau

Jijé, di s' vraiy no Joseph Gillain, esteut on rlomé spiroutî walon. I vna-st å monde li 13 di djanvî 1914 a Djedene, et mori l' 19 di djun 1980 a Versailles el France.

Ses parints, Eugène Gillain eyet Marie Doffagne, ont-st avou 7 ôtes efants, Marie (1909), Paul (1911), Henri (1913), Joseph (1914), Albert (1916), Louise (1918), Thérèse (1920) et Monique (1923).

Jijé fourit on soûmint del gazete Spirou, k' il î animéve les istweres di Jean Valhardi, Spirou et Fantasio, Blondin et Cirage (k' ont stî ahivés dins l' presse crustinne) et co Jerry Spring. Poy i moussa-st el gazete Pilote, wice k' i va rprinde li dessinaedje di Tanguy et Laverdure des mwins da Uderzo et so des sinnårios da Jean-Michel Charlier.

Joseph Gillain a-st eto enimådjî les 30 prumîs limeros des Cayés Walons (1938-1940), et des lives di des scrijheus des Relîs Namurwès k' ont rexhou adon. Metans :

- Contes d' aprandjire da Paul Moureau.
- Les croes dins les brouhires da E. Wartique et E. Thirionet.

E 2004, on Muzêye Jijé a-st askepyî, ki prezinte si ouve, eyet l' cene di bråmint d' ôtes k' on bouté avou lu a l' ådje d' ôr del binde d' imådjes bedje.

## [candjî] Difoûtrinne hårdêye

- Si biyografeye (e francès)

Prin del pådje «http://wa.wikipedia.org../../../j/i/j/Jij%C3%A9.html»

Categoreyes: Rilomés Walons | Bindes d' imådjes | Pondeus et dessineus

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Deutsch
- English
- Suomi
- Français
- Nederlands